钦定古今图书集成/历象汇编/庶征典/第070卷 > 《勤政楼视朔观云物赋》〈以天地交泰万国欢心为韵〉
## 钦定古今图书集成/历象汇编/庶征典/第070卷 > 《勤政楼视朔观云物赋》〈以天地交泰万国欢心为韵〉

彭朝曦

圣上以睿德昭宣，宸衷告蠲，静以法地，动而合天。天
何言哉？每降鉴于明主；君为政也，亦仰观乎上元。是
以《鲁史》荐书云之典，《礼经》征视朔之篇。于时㝢县昇
平，朝廷无事，辟朱楼于晓日，垂紫旒于空翠。至诚必
应，果呈证圣之祥；至感必通，遂有效明之瑞。乍异色
而抱日，或神光而覆地。是知昊穹成命，必在于昌期；
“元象著明，讵违于躔次。万国来朝，十月之交。”时当阳
数，气发阴爻。晴色俯临，远接黑龙之水；清辉四散，仍
萦彩凤之巢。臣窃观前代之君也，居九重之深，据四
海之大，遇皇天之阴骘，属当时之交泰，则必怠政理
而不修，唯昇平而是赖。今陛下则不然，体至道以得
一，播元精以吹万。发号施令，必酌于故实；垂范制法，
亦咨乎前宪。古人云：“朔者苏也，陛下视之，所以苏息
兆人；云者运也，陛下视之，所以广运明德。”人既苏而
宁靖，德乃运而充塞。犹储精而谷神，尚克己而作则。
方将扬耿光于五圣，布深仁于万国。三事大夫抃而
同欢上言曰：“陛下敦本弃末，图易于难。夫此视朔，情
深履端，况式瞻于万”象，将布政于千官。固可轶缇油
而播美，藏金匮而不刊。然圣上方以无为作虑，不宰
为心，鼓元气之橐，调薰风之琴，以至德抚御，以大明
照临。盛矣夫！圣德若此，岂为臣之所能讴吟。